stanford-oval/wikipedia huggingface dataset:
อนิเมะในปี พ.ศ. 2566
บุคคลในวงการอนิเมะที่ถึงแก่กรรม > เมษายน

1 เมษายน: ยาซูมิจิ คูชิดะ นักพากย์ชาวญี่ปุ่น (โนบูซูมะ ใน คิโกชิ เอ็มมา, กิงงะ โฮชิ ใน ซันจุสไซ โนะ โฮเก็น ไทอิกุ, กุเด็น โกสุเกะ ใน อควาโทปแห่งทรายขาว, มิกาจิมะ โกโร ใน พลาเนทาเรียน ~ชีซานะ โฮชิ โนะ ยูเมะ~ และ พลาเนทาเรียน ~โฮชิ โนะ ฮิโตะ~) ถึงแก่กรรมขณะอายุ 46 ปี
บุคคลในวงการอนิเมะที่ถึงแก่กรรม > พฤษภาคม

22 พฤษภาคม: ยาซูโนริ อาราอิ มือกลางวงแบด (เล่นเพลงประกอบอนิเมะสแลมดังก์)
บุคคลในวงการอนิเมะที่ถึงแก่กรรม > มิถุนายน

3 มิถุนายน: มานาบุ อิชิกาวะ โปรดิวเซอร์แอนิเมชันชาวญี่ปุ่น (อีวานเกเลียน: 1.0 กำเนิดใหม่วันพิพากษา, อีวานเกเลียน: 2.0 อุบัติการณ์วันล้างโลก, ไซโค-พาส ถอดรหัสล่า 2, เงือกน้อย มุโรมิซัง) และนักเขียนบท (แขนกล คนแปรธาตุ, โมโนโนเกะ, โยซากุระ ควอเท็ต, คูจู บูรังโกะ, ทรานส์ฟอร์มเมอร์ส สงครามจักรกลทะลุจักรวาล)
บุคคลในวงการอนิเมะที่ถึงแก่กรรม > กรกฎาคม

1 กรกฎาคม: อิปเป คูริ ศิลปินมังงะชาวญี่ปุ่น, ผู้กำกับแอนิเมชัน (คุเรไน ซันชิโร, สปีดเรซเซอร์), นักออกแบบตัวละคร (คางากุ นินจาไต กัตชาแมน: เกกิโจบัง, อูจูเอซ, โรโบเทค II: เดอะเซนติเนลส์), โปรดิวเซอร์ (คางากุ นินจาไต กัตชาแมน, เทคก้าแมนเบลด II, สามเหมียวยอดนินจา) และผู้ก่อตั้งร่วมกับประธานเจ้าหน้าที่บริหารของทัตสึโนโกะโพรดักชัน ถึงแก่กรรมขณะอายุ 83 ปี
บุคคลในวงการอนิเมะที่ถึงแก่กรรม > สิงหาคม

5 สิงหาคม: นามิ ซาโนะ ศิลปินมังงะชาวญี่ปุ่น (เทพศาสตร์ซากาโมโต้, มิงิ โตะ ดาลิ) ถึงแก่กรรมด้วยโรคมะเร็งขณะอายุ 36 ปี
15 สิงหาคม: ชุนเป มารูยามะ โปรดิวเซอร์แอนิเมชันชาวญี่ปุ่นและประธานของแอ็กตัส (สาวปิ๊ง! ซิ่งแทงค์, พรินเซสพรินซิเพิล)
แหล่งข้อมูลอื่น

Japanese animated works of the year, listed in the IMDb
| ด ค กอนิเมะตามปี |
| --- | --- |
ประวัติศาสตร์ของอนิเมะ
 ก่อน พ.ศ. 2460  2460-2481  2482–2488  2489–2502  2503  2504  2505  2506  2507  2508  2509  2510  2511  2512  2513  2514  2515  2516  2517  2518  2519  2520  2521  2522  2523  2524  2525  2526  2527  2528  2529  2530  2531  2532  2533  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563  2564  2565  2566  2567  2568
ไฮยาซินธ์

ไฮยาซินธ์ อาจจะหมายถึง
ดอกไฮยาซินธ์
ไฮยาซินธ์ (เทพปกรณัมกรีก) - เทพของตำนานเทพเจ้ากรีก
นักบุญไฮยาซินธ์ - นักบุญโปแลนด์
โลเปซ

โลเปซ สามารถหมายถึง
บิเซนเต โลเปซ (รัฐบัวโนสไอเรส)
อันเดรส มานูเอล โลเปซ โอบราดอร์
ปีเตอร์ โลเปซ
มาริโอ โลเปซ
โฆเซ เบนันซิโอ โลเปซ อิเอร์โร
เจนนิเฟอร์ โลเปซ
เกลาดิโอ โลเปซ
ดิเอโก โลเปซ โรดริเกซ
ริการ์โด โลเปซ
เหตุระเบิดในเทียนจิน พ.ศ. 2558

| --- | --- |
ภาพถ่ายเหตุระเบิดในเทียนจิน
วันที่: 12 สิงหาคม พ.ศ. 2558
เวลา: ประมาณ 23:36 น. เวลามาตรฐานจีน
สถานที่: ท่าเรือเทียนจิน
ที่ตั้ง: เขตปินไห่ นครเทียนจิน ประเทศจีน
ประเภท: การระเบิดทางเคมี
สาเหตุ: สารไนโตรเซลลูโลสเกิดติดไฟ
เสียชีวิต: 173
บาดเจ็บไม่ถึงตาย: 797 คน
สูญหาย: 8 คน
แผนที่บริเวณท่าเรือเทียนจิน พ.ศ. 2554
ภาพความเสียหายต่ออาคารและรถยนต์ที่ปรากฏในเช้าวันต่อมา
ควันไฟจากการลุกไหม้ในเช้าวันต่อมา
เมื่อวันที่ 12 สิงหาคม พ.ศ. 2558 เกิดเหตุระเบิดสองระลอกห่างจากกัน 32 วินาที บริเวณโกดังตู้ส่งสินค้าในท่าเรือเทียนจิน เขตปินไห่ นครเทียนจิน สาธารณรัฐประชาชนจีน โดยไม่ทราบสาเหตุของการระเบิดอย่างแน่ชัดในทันที แต่รายงานเบื้องต้นบ่งชี้ว่าอาจเป็นอุบัติเหตุทางอุตสาหกรรม สื่อของทางการจีนกล่าวว่าการระเบิดในเบื้องต้นเกิดจากวัตถุอันตรายที่ไม่ทราบชนิดภายในตู้ส่งสินค้าทางเรือ ณ โกดังเก็บสินค้าของบริษัทขนส่งรุยไฮโลจิสติกส์เป็นอย่างน้อย ซึ่งบริษัทดังกล่าวเป็นบริษัทจัดการวัตถุอันตรายที่ได้รับอนุญาตจากทางการ
เบื้องหลัง

บริษัทรุยไฮโลจิสติกส์ก่อตั้งขึ้นในปี พ.ศ. 2555 เป็นบริษัทขนส่งเอกชนที่ดำเนินงานรับจัดการวัตถุเคมีอันตรายภายในท่าเรือเทียนจินโดยเฉพาะ เช่น อากาศอัดแรงดัน วัสดุติดไฟและมีฤทธิ์กัดกร่อน สารในปฏิกิริยารับอิเล็กตรอน และสารเคมีเป็นพิษ ซึ่งบริษัทได้รับมอบหมายจากสำนักงานความปลอดภัยทางพาณิชย์นาวีเทียนจินให้เป็นตัวแทนรับอนุญาตในการจัดการสารเคมีอันตรายเหล่านี้
ตามเอกสารทางการที่บันทึกไว้ในปี พ.ศ. 2557 พบว่าในโกดังสินค้าซึ่งบริษัทขนส่งรุยไฮเป็นเจ้าของอยู่นั้น มีการเก็บรักษาสารเคมีอันตรายอยู่ภายในประกอบไปด้วย แคลเซียมคาร์ไบด์ โซเดียมไนเตรต และโพแทสเซียมไนเตรต อย่างไรก็ดีทางการจีนยอมรับว่าการบันทึกข้อมูลที่ขาดตกบกพร่องและอาคารสำนักงานบริษัทที่ได้รับความเสียหาย ประกอบกับการประสานงานที่ไม่ลงรอยกันกับหน่วยงานด้านศุลกากร ทำให้ไม่สามารถระบุได้อย่างแน่ชัดว่าภายในโกดังสินค้าดังกล่าวบรรจุสารเคมีอะไรไว้กันแน่
การระเบิด

เมื่อเวลา 22:50 น. ของวันที่ 12 สิงหาคม ตามเวลาท้องถิ่น (21:50 น. ตามเวลาในไทย) มีรายงานว่าเกิดเหตุเพลิงไหม้บริเวณโกดังสินค้าในเขตปินไห่ เจ้าหน้าที่ดับเพลิงจึงตอบสนองต่อเหตุดังกล่าว แต่ไม่สามารถควบคุมเพลิงและป้องกันไม่ให้มีการลุกลามไว้ได้ จนกระทั่งเวลาประมาณ 23:30 น. (22:30 น. ตามเวลาในไทย) เกิดการระเบิดขึ้นระลอกแรก ตามมาด้วยการระเบิดระลอกที่สองในอีก 32 วินาทีถัดมา ซึ่งสามารถรับรู้แรงระเบิดได้หลายกิโลเมตรจากจุดเกิดเหตุ ทั้งนี้แรงระเบิดทั้งสองระลอกมีขนาดเทียบเท่ากับเหตุแผ่นดินไหวขนาด 2.3 และ 2.9 ตามมาตราขนาดโมเมนต์ ทั้งยังปรากฏประกายไฟปะทุจากการระเบิดสูงขึ้นไปในอากาศหลายร้อยเมตร ศูนย์เครือข่ายเฝ้าระวังแผ่นดินไหวของจีนรายงานว่าการระเบิดระลอกแรกและระลอกที่สองมีขนาดเท่ากับระเบิดทีเอ็นทีขนาด 3 ตัน และ 21 ตัน ตามลำดับ
ต่อมาเมื่อเวลา 02:45 น. (01:45 น. ตามเวลาในไทย) ของวันที่ 13 สิงหาคม เจ้าหน้าที่ตำรวจได้ยืนยันว่ามีผู้เสียชีวิตอย่างน้อย 7 คน จากเหตุระเบิดครั้งใหญ่ ณ โกดังเก็บวัตถุอันตราย สำนักข่าวปักกิ่งก็ยืนยันเช่นเดียวกันว่ามีผู้ได้รับบาดเจ็บอย่างน้อย 300 - 400 คน
ต่อมาเวลา 14:30 น. (13:30 น. ตามเวลาในไทย) ปฏิบัติการควบคุมเพลิงถูกระงับไว้ชั่วคราวเนื่องจากไม่ทราบรายละเอียดและปริมาณที่แน่ชัดของวัตถุอันตรายในโกดังสินค้าดังกล่าว และมีการส่งทีมเจ้าหน้าที่ผู้เชี่ยวชาญด้านเคมีลงพื้นที่เพื่อประเมินวัตถุอันตราย ณ จุดเกิดเหตุ ประเมินผลกระทบต่อสภาพแวดล้อมโดยรอบ ทั้งยังประเมินวิธีการที่ดีที่สุดในการควบคุมเพลิง, ปฏิบัติการค้นหาและช่วยเหลือ รวมไปถึงปฏิบัติการเก็บกวาดซากปรักหักพัง
การระเบิด > การบาดเจ็บและเสียชีวิต

รัฐบาลท้องถิ่นเมืองเทียนจินระบุว่ามีผู้ได้รับบาดเจ็บอย่างน้อย 700 คน จากเหตุระเบิดดังกล่าว หลายคนมีอาการบาดเจ็บจากแผลไฟไหม้และสะเก็ดระเบิด ทั้งนี้มีเจ้าหน้าที่ดับเพลิงมากกว่า 1,000 นาย ณ ที่เกิดเหตุ เสียชีวิตในที่เกิดเหตุ 21 นาย ในขณะที่ยังไม่สามารถติดต่อได้อีกจำนวน 36 นาย อย่างไรก็ตามในเช้าวันที่  14 สิงหาคม ทีมกู้ภัยพบผู้รอดชีวิตหนึ่งรายเป็นเจ้าหน้าที่ดับเพลิงอายุ 19 ปี นามว่า "โจว ถี่"
รายงานข่าวจากหลายสำนักระบุว่ามีผู้บาดเจ็บสาหัสอย่างน้อย 71 คน และมีผู้เสียชีวติมากกว่า 50 คน ส่วนตัวเลขผู้เสียชีวิตจากทางการอยู่ที่ 55 คน ซึ่งอ้างอิงมาจากตัวเลขที่รายงานโดยสถานีโทรทัศน์ซีซีทีวีของทางการจีน
การระเบิด > ความเสียหาย

ภาพถ่ายและภาพเคลื่อนไหวต่าง ๆ แสดงให้เห็นว่าบริเวณโดยรอบโกดังสินค้าได้รับความเสียหายอย่างมาก โดยเหตุระเบิดดังกล่าวมีความรุนแรงมากเสียจนดาวเทียมฮิมะวะริของญี่ปุ่นสามารถจับภาพเหตุการณ์นี้ไว้ได้จากอวกาศ
แรงระเบิดยังได้ทำลายอาคารของบริษัทขนส่งจำนวนเจ็ดบริษัท ตลอดจนรถยนต์จำนวนหลายพันคันที่จอดอยู่ในลานจอดใกล้เคียง ส่งผลให้อาคารที่พักอาศัยโดยรอบรัศมี 2 กิโลเมตรจากจุดเกิดเหตุได้รับความเสียหาย เช่น กระจกหน้าต่างแตกกระจาย กระเบื้องหลังคาหลุดลอก และฝ้าเพดานพังถล่ม เช่นเดียวกับสถานีรถไฟฟ้าตงไหของรถไฟฟ้าใต้ดินเทียนจินสาย 9 (Tianjin Metro Line 9) ที่หลังคาของสถานียุบตัวลงและกีดขวางการเดินรถ ทำให้ต้องระงับการให้บริการรถไฟฟ้าทั้งสายในวันที่ 13 สิงหาคม พ.ศ. 2558
เครื่องซูเปอร์คอมพิวเตอร์ เทียนเหอ-หนึ่งเอ (Tianhe-1A) ถูกปิดลงหลังศูนย์ซูเปอร์คอมพิวเตอร์แห่งชาติเทียนจินได้รับความเสียหายจากเหตุระเบิดดังกล่าว อย่างไรก็ตามเครื่องคอมพิวเตอร์ไม่ได้รับความเสียหายแต่อย่างใด และยังคงสามารถทำงานได้ตามปกติ
การระเบิด > มลภาวะ

มีรายงานว่าโซเดียมไซยาไนด์อย่างน้อย 700 ตัน ถูกเก็บไว้ ณ ที่เกิดเหตุ และพบการรั่วไหลของสารดังกล่าวบริเวณท่อระบายน้ำ ซึ่งในเช้าวันพฤหัสบดีที่ 13 สิงหาคม เจ้าหน้าที่ตรวจพบก๊าซพิษอาทิเช่น ซัลเฟอร์ไดออกไซด์ คาร์บอนมอนอกไซด์ และไนโตรเจนออกไซด์ ภายในระยะห่าง 500 เมตร รอบจุดเกิดเหตุ แต่ปริมาณของก๊าซไม่เกินระดับที่กำหนดไว้ตามมาตรฐาน ส่วนระยะห่างรัศมี 2 กิโลเมตร จากจุดเกิดเหตุ ไม่มีการตรวจพบก๊าซอันตรายดังกล่าว
การตอบสนองจากทางการ

สถานีโทรทัศน์ซีซีทีวีรายงานว่าประธานาธิบดีสี จิ้นผิง ได้เร่งรัด "ความพยายามทุกวิถีทางเพื่อช่วยเหลือเหยื่อระเบิดและระงับเปลวเพลิง"  จากรายงานของสื่อทางการระบุว่าผู้บริหารระดับสูงของบริษัทรุยไฮโลจิสติกส์กำลังอยู่ในการควบคุมตัวของทางการ
ในเช้าวันถัดมาหลังจากคืนวันเกิดเหตุ เจ้าหน้าที่ทหารเริ่มทยอยลงพื้นที่เกิดเหตุในเทียนจินและเริ่มปฏิบัติการค้นหาและช่วยเหลือ มีการขนย้ายอุปกรณ์หนักเข้ามาในพื้นที่ เช่น รถตักดิน เข้ามาเพื่อเก็บกวาดซากความเสียหาย และมีการส่งผู้เชี่ยวชาญด้านนิวเคลียร์และชีวเคมีลงพื้นที่มากกว่า 200 คน เพื่อประเมินความเสี่ยงต่อสุขภาพของประชาชนจากการที่สารเคมีถูกเผาไหม้ฟุ้งกระจายขึ้นสู่บรรยากาศโดยรอบบริเวณ นอกจากนี้เจ้าหน้าที่จากทางการยังได้ตั้งสถานีติดตามและเฝ้าระวังใกล้กับจุดเกิดเหตุขึ้นจำนวน 12 สถานี มีการตรวจพบ "มลสารอันตรายในอากาศ" เหนือระดับปกติ และมีการปิดกั้นระบบระบายน้ำโดยรอบบริเวณ ในขณะที่มีการนำตัวอย่างน้ำไปทดสอบอีกด้วย
ส่วนเจ้าหน้าที่กู้ภัยกำลังอยู่ระหว่างการกำจัดสารโซเดียมไซยาไนด์ปริมาณกว่า 700 ตัน ที่ถูกเก็บอยู่ภายใน โดยใช้ไฮโดรเจนเพอร์ออกไซด์เป็นตัวปรับสภาพความเป็นกลาง
ทางการจีนยังได้ออกคำสั่งให้ผู้อยู่อาศัยในบริเวณโดยรอบมากกว่า 3,500 หลังคาเรือนต้องอพยพไปพักพิง ณ ศูนย์พักพิงชั่วคราว เนื่องจากกังวลว่าจะมีเหตุระเบิดเกิดขึ้นตามมาอีกระลอก ทั้งนี้มีผู้อยู่อาศัยบางส่วนเลือกที่จะไม่ปฏิบัติตามคำสั่งดังกล่าว
ด้านนายกัว เชิงคุน รัฐมนตรีว่าการกระทรวงความปลอดภัยสาธารณะ ได้ลงพื้นที่เกิดเหตุและเร่งรัดความพยายามช่วยชีวิตอย่างเต็มที่
ปฏิกิริยาตอบรับ

มีรายงานว่าทางการจีนพยายามปิดกั้นการรายงานข่าวทั้งทางสื่อสารมวลชนและบนสื่อสังคมออนไลน์ นักข่าวและประชาชนโดยรอบถูกกันไม่ให้เข้าใกล้จุดเกิดเหตุเป็นระยะห่างประมาณ 1 หรือ 2 กิโลเมตร นอกจากนี้ผู้ใช้งานอินเทอร์เน็ตหลายคนรายงานว่าข้อความเกี่ยวกับเหตุระเบิดดังกล่าวของตนกำลังถูกลบทิ้ง ส่วนนักข่าวจากสถานีโทรทัศน์ซีเอ็นเอ็นถูกระงับไม่ให้ถ่ายภาพเหตุการณ์ ทั้งนี้มีรายงานเพิ่มเติมอีกว่าแม้เหตุการณ์จะผ่านไปแล้วเป็นเวลากว่าแปดชั่วโมง สถานีโทรทัศน์ดาวเทียมในเทียนจินกลับยังไม่ได้รายงานเหตุระเบิดดังกล่าว แต่กำลังฉายละครโทรทัศน์แทน ซึ่งในความเป็นจริงแล้วปรากฏการรายงานข่าวในช่วงเช้าตั้งแต่เวลา 7 นาฬิกา.
นอกจากนี้ยังปรากฏอีกว่าผู้สื่อข่าวของซีเอ็นเอ็น วิลล์ ริปลีย์ ซึ่งถ่ายภาพบรรยากาศด้านนอกโรงพยาบาลเทียนจิน ถูกเพื่อนและญาติของผู้ได้รับบาดเจ็บหรือเสียชีวิตระงับการรายงานสดเนื่องจากอยู่ในความเศร้าเสียใจ
แหล่งข้อมูลอื่น

สถานีย่อยประเทศจีน
วิกิมีเดียคอมมอนส์มีสื่อเกี่ยวกับ เหตุระเบิดในเทียนจิน พ.ศ. 2558
วิดีโอการระเบิดโดยหนังสือพิมพ์เดลี่เทเลกราฟ (สหราชอาณาจักร) เก็บถาวร 2015-08-13 ที่ เวย์แบ็กแมชชีน (อังกฤษ)
เว็บไซต์ทางการของบริษัทขนส่งรุยไฮโลจิสติกส์ เก็บถาวร 2015-08-12 ที่ เวย์แบ็กแมชชีน (จีน)
39°2′19″N 117°44′13″E﻿ / ﻿39.03861°N 117.73694°E﻿ / 39.03861; 117.73694
ไชยา สิงห์ชัชวาลย์

ไชยา สิงห์ชัชวาลย์  สถิติการชก 5 ครั้ง ชนะ 4 แพ้ 1
เกียรติประวัติ

แชมป์ประเทศไทยรุ่นไลท์ฟลายเวท ( 2527)
ชิง, 29 พฤศจิกายน 2527 ชนะคะแนน ทองเทพ เพชรศรีราชา
เส้นเวลาของอนาคตอันใกล้

สำหรับเหตุการณ์ก่อนหน้านี้ ดูที่ เส้นเวลาของยุคใหม่
เส้นเวลาของอนาคตอันใกล้ นี้เป็นการคาดเดาหรือคำนวณไว้จากปัจจุบันจนถึงสิ้นคริสต์ศตวรรษที่ 23
คริสต์ศตวรรษที่ 21

สำหรับปีปัจจุบัน ดูที่ พ.ศ. 2563
คริสต์ศตวรรษที่ 21 > คริสต์ทศวรรษ 2020

2021:
บรูดเอ็กซ์ กลุ่มของจักจั่นรอบสิบเจ็ดปีที่ใหญ่ที่สุดของสหรัฐจะปรากฏออกมา
สายสีแดงของรถไฟรางเบาเทลอาวีฟจะสร้างเสร็จ
กล้องโทรทรรศน์อวกาศเจมส์ เวบบ์จะได้รับการปล่อยตัวตามกำหนดการปัจจุบันในเดือนมีนาคม
จะมีการเลือกตั้งประธานาธิบดีอิหร่าน พ.ศ. 2564
สถานีอวกาศโมดูลขนาดใหญ่ของจีนจะได้รับการปล่อยตัว
2022:
โอลิมปิกฤดูหนาว 2022 จะจัดขึ้นที่ปักกิ่ง ประเทศจีน
องค์การอวกาศยุโรปมีกำหนดการจะปล่อยตัวยานอวกาศ JUICE สำหรับสำรวจดาวบริวารน้ำแข็งของดาวพฤหัสบดี
ฟุตบอลโลก 2022 จะจัดขึ้นที่ประเทศกาตาร์
โครงการรถไฟความเร็วสูงแรกของประเทศอินเดียระหว่างอะห์มดาบาดกับมุมไบจะสร้างเสร็จ
สถานีอวกาศสถานีแรกของจีนจะสร้างเสร็จ
2023:
ท่อระบายน้ำยักษ์แห่งใหม่ของลอนดอนจะสร้างเสร็จ
สัญญาความสัมพันธ์เสรีระหว่างสหรัฐกับสหพันธรัฐไมโครนีเซียและหมู่เกาะมาร์แชลล์จะหมดอายุ
ลิขสิทธิ์ของการ์ตูนมิกกี้ เมาส์ในสหรัฐอเมริกา จะสิ้นสุดลงในปีนี้ ตามกฎหมายว่าด้วยลิขสิทธิ์ฉบับปัจจุบัน
สเปซเอ็กซ์วางกำหนดการส่งพลเมืองเอกชน (และกลุ่มศิลปินที่สรรหา) ไปในภารกิจการท่องเที่ยวดวงจันทร์แบบขากลับฟรี
2024:
ทางเชื่อมต่อถาวรเฟห์มาร์นเบลท์ระหว่างประเทศเดนมาร์กกับประเทศเยอรมนีจะเปิดใช้งานได้
สเปซเอ็กซ์วางกำหนดการส่งมนุษย์ไปดาวอังคาร และถึงใน ค.ศ. 2025 (พ.ศ. 2568)
โอลิมปิกฤดูร้อน 2024 จะจัดขึ้นที่ปารีส ประเทศฝรั่งเศส
2025:
กล้องโทรทรรศน์ไจแอนท์มาเจลลันจะสร้างเสร็จ
Square Kilometre Array มีกำหนดการสร้างเสร็จ
2026:
การก่อสร้างซากราดาฟามีเลียจะเสร็จสิ้น
ฟุตบอลโลก 2026 จะจัดขึ้นที่ประเทศสหรัฐอเมริกา ประเทศแคนาดาและประเทศเม็กซิโก
2028: โอลิมปิกฤดูร้อน 2028 จะจัดขึ้นที่ลอสแอนเจลิส ประเทศสหรัฐอเมริกา
2029:
สัญญาณแมสเซจฟรอมเอิร์ทจะไปถึงระบบดาวเคราะห์กลีเซอ 581
13 เมษายน: จะเห็นดาวเคราะห์น้อย 99942 อะโพฟิสได้ด้วยตาเปล่าภายในเขตวงโคจรดวงจันทร์
2032:
โอลิมปิกฤดูร้อน 2032 จะจัดขึ้นที่บริสเบน ประเทศออสเตรเลีย
คริสต์ศตวรรษที่ 21 > คริสต์ทศวรรษ 2030

2038: ปัญหาปี ค.ศ. 2038 จะเกิดขึ้นในวันที่ 19 มกราคมของปีนี้
คริสต์ศตวรรษที่ 21 > คริสต์ทศวรรษ 2060

2061: ดาวหางฮัลเลย์จะโคจรเข้าสู่ระบบสุริยะชั้นใน ซี่งจะเข้าใกล้ดวงอาทิตย์มากที่สุดในวันที่ 28 กรกฎาคม ในปีนี้
2069: ครบรอบ 100 ปียานอะพอลโล 11
คริสต์ศตวรรษที่ 21 > คริสต์ทศวรรษ 2070

2076: ดาวเคราะห์แคระ 90377 เซดนา จะอยู่ในตำแหน่งที่ใกล้ดวงอาทิตย์มากที่สุด
2077: เริ่มศตวรรษที่ 16 ในปฏิทินอิสลาม
คริสต์ศตวรรษที่ 22 > คริสต์ทศวรรษ 2100

2100:
14 มีนาคม (หรือ 29 กุมภาพันธ์ในปฏิทินจูเลียน): วันในปฏิทินจูเลียนและปฏิทินเกรกอเรียนจะต่างกันแค่ 14 วัน เนื่องจาก 7 หาร 14 ลงตัว ทำให้เป็นครั้งแรกในประวัติศาสตร์ที่ปฏิทินเกรกอเรียนมีวันในสัปดาห์ตรงกับปฏิทินจูเลียนและจะเป็นเช่นนี้ไปจนถึงวันที่ 28 กุมภาพันธ์ ค.ศ. 2200
24 มีนาคม: โพแลริสจะอยู่ในตำแหน่งเหนือที่สุด โดยจะมีเดคลิเนชันปรากฏสูงสุดอยู่ที่ 0.4526° จากขั้วฟ้าเหนือ (เมื่อนำนิวเทชันและความคลาดเคลื่อนมาคำนวณด้วยแล้ว)
2103: เสื้อแจ็กเก็ตที่แจ็กเกอลีน เคนเนดีใส่ในวันที่จอห์น เอฟ. เคนเนดีถูกลอบสังหารจะนำมาแสดงต่อสาธารณชนไม่ได้จนกระทั่งถึงปีนี้ สืบเนื่องจากความตกลงระหว่างองค์การบริหารจดหมายเหตุและบันทึกแห่งชาติกับแคโรไลน์ เคนเนดี
คริสต์ศตวรรษที่ 22 > คริสต์ทศวรรษ 2110

2110: ตามข้อมูลจากเอ็กซ์ตรีมเอนจิเนียริงของดิสคัฟเวอรีแชนแนล พีระมิดมหานครชิมิซุของประเทศญี่ปุ่นตามที่เสนอจะก่อสร้างเสร็จได้ในปีนี้
2113: ดาวพลูโตจะโคจรถึงตำแหน่งที่ไกลจากดวงอาทิตย์ที่สุดนับตั้งแต่การค้นพบ
2114: เซดนาจะแซงดาวเอริสกลายเป็นวัตถุอวกาศที่โคจรรอบดวงอาทิตย์ที่ไกลที่สุด
คริสต์ศตวรรษที่ 22 > คริสต์ทศวรรษ 2130

2134: ดาวหางฮัลเลย์จะโคจรกลับเข้ามาที่ระบบสุริยะชั้นใน
คริสต์ศตวรรษที่ 22 > คริสต์ทศวรรษ 2170

2177: ดาวพลูโตจะโคจรกลับมาที่เดิม ซึ่งเป็นตำแหน่งที่มันถูกค้นพบใน ค.ศ. 1930
คริสต์ศตวรรษที่ 22 > คริสต์ทศวรรษ 2180

16 กรกฎาคม 2186: จะเกิดสุริยุปราคา ที่ยาวนานถึง 7 นาที 29 วินาที (ใกล้เคียงกับระยะเวลามากที่สุดตามทฤษฎี) คาดว่าจะเป็นสุริยุปราคาที่ยาวนานที่สุดในคาบ 10,000 ปี จาก 4000 ปีก่อนคริสตกาลถึง ค.ศ. 6000
ศตวรรษที่ 23 > 2200

2209: ดาวหางฮัลเลย์โคจรเข้ามาในระบบสุริยะชั้นใน
ศตวรรษที่ 23 > 2240

2240: เริ่มสหัสวรรษที่ 7 ในปฏิทินฮีบรู
สำหรับเหตุการณ์ที่เกิดขึ้นหลังจากนี้ ดูที่ คริสต์สหัสวรรษที่ 3, รายชื่อคริสต์สหัสวรรษ, และ เส้นเวลาของอนาคตไกล
ดูเพิ่ม

เส้นเวลาของประวัติศาสตร์โลก
คริสต์ศตวรรษที่ 21 ในบันเทิงคดี
เส้นเวลาของอนาคต
โคชิ

โคชิ อาจหมายถึง
โคชิ (ญี่ปุ่น: 合志市; โรมาจิ: Kōshi-shi) เมืองในจังหวัดคูมาโมโตะ
โคชิ (มกุฎราชกุมาร) (ญี่ปุ่น: 皇嗣; โรมาจิ: Kōshi) พระอิสริยยศสำหรับสมเด็จพระอนุชาธิราชใน จักรพรรดิแห่งญี่ปุ่น ที่ได้รับการสถาปนาเป็นมกุฎราชกุมาร
ตัวละครในบันเทิงคดี

สึงะวาระ โคชิ ตัวละครจากเรื่อง ไฮคิว!! คู่ตบฟ้าประทาน
ดูเพิ่ม

โคจิ
โฮมเธียเตอร์

จอฉายภาพ 119 นิ้ว (3 เมตร) ที่รองรับภาพจาก HDTV
โฮมเธียเตอร์ (Home theater หรือ Home cinema) เป็นระบบภาพยนตร์สำหรับการใช้งานในบ้าน โดยรวมเอาระบบเครื่องเสียง และอุปกรณ์แสดงภาพเข้าด้วยกัน  การใช้งานภาพมักจะระบบฉายภาพ โดยมีเครื่องฉายและจอ หรือโทรทัศน์จอใหญ่ หรือโทรทัศน์ความคมชัดสูง  การถ่ายทอดคุณภาพเสียงนั้นอาศัยระบบเสียงรอบทิศทาง ที่มีความน่าเชื่อถือสูง หรือระบบไฮไฟ
โฮมเธียเตอร์โดยพื้นฐาน จะประกอบด้วยอุปกรณ์แสดงภาพ แหล่งสัญญาณภาพ และระบบเครื่องเสียง โดยสามารถเลือกใช้อุปกรณ์ต่างๆ ได้อย่างหลากหลาย และอาจจำแนกได้ไม่ง่ายนัก ระหว่าง "โฮมเธียเตอร์" กับ ชุด"โทรทัศน์และสเตอริโอ" แต่โดยมากผู้ใช้อุปกรณ์เครื่องเสียงส่วนใหญ่จะลงความเห็นพ้องกันว่า โฮมเธียเตอร์นั้น เป็นระบบภาพเสียงที่มีคุณภาพสูง มีระบบเสียงรอบทิศทาง  ให้เสียงและภาพที่ใหญ่ และได้อารมณ์ ความเพลิดเพลินจากการชมภาพยนตร์ในระดับใกล้เคียงโรงภาพยนตร์ขนาดย่อม โดยมากแล้วเนื้อหาของโฮมเธียเตอร์มักจะเป็นเรื่องของความเพลิดเพลินความบันเทิง เช่น ภาพยนตร์ ดนตรี กีฬา มากกว่าจะเป็นข่าวหรือสารคดี
แคลคูลัส

บทความนี้เกี่ยวกับสาขาของคณิตศาสตร์ สำหรับความหมายอื่น ดูที่ แคลคูลัส (แก้ความกำกวม)
แคลคูลัส เป็นสาขาหลักของคณิตศาสตร์ซึ่งพัฒนามาจากพีชคณิต เรขาคณิต และปัญหาทางฟิสิกส์ แคลคูลัสมีต้นกำเนิดจากสองแนวคิดหลัก ดังนี้
แนวคิดแรกคือ แคลคูลัสเชิงอนุพันธ์ (Differential Calculus)  เป็นทฤษฎีที่ว่าด้วยอัตราการเปลี่ยนแปลง และเกี่ยวข้องกับการหาอนุพันธ์ของฟังก์ชันทางคณิตศาสตร์ ตัวอย่างเช่น การหา ความเร็ว, ความเร่ง หรือความชันของเส้นโค้ง บนจุดที่กำหนดให้. ทฤษฎีของอนุพันธ์หลายส่วนได้แรงบันดาลใจจากปัญหาทางฟิสิกส์
แนวคิดที่สองคือ แคลคูลัสเชิงปริพันธ์ (Integral Calculus)  เป็นทฤษฎีที่ได้แรงบันดาลใจจากการคำนวณหาพื้นที่หรือปริมาตรของรูปทรงทางเรขาคณิตต่าง ๆ ทฤษฎีนี้ใช้กราฟของฟังก์ชันแทนรูปทรงทางเรขาคณิต และใช้ทฤษฎีปริพันธ์ (หรืออินทิเกรต) เป็นหลักในการคำนวณหาพื้นที่และปริมาตร
ทั้งสองแนวคิดที่กำเนิดจากปัญหาที่ต่างกันกลับมีความสัมพันธ์กันลึกซึ้ง โดยทฤษฎีบทมูลฐานของแคลคูลัสกล่าวว่า แท้จริงแล้วทฤษฎีทั้งสองเปรียบเสมือนเป็นด้านทั้งสองของเหรียญอันเดียวกัน นั่นคือเป็นสิ่งเดียวกันเพียงแต่มองคนละมุมเท่านั้น (โดยคร่าว ๆ เรากล่าวได้ว่าอนุพันธ์และปริพันธ์เป็นฟังก์ชันผกผันของกันและกัน) ในการสอนแคลคูลัสเพื่อความเข้าใจตัวทฤษฎีอย่างลึกซึ้ง ควรกล่าวถึงทั้งสองทฤษฎีและความสัมพันธ์นี้ก่อน แต่การศึกษาในปัจจุบันมักจะกล่าวถึงแคลคูลัสเชิงอนุพันธ์ก่อนเพียงอย่างเดียว เนื่องจากนำไปใช้งานได้ง่ายกว่า
อนึ่ง การศึกษาแคลคูลัสอย่างละเอียดในเวลาต่อมา ได้ทำให้เกิดศาสตร์ใหม่ ๆ ทางคณิตศาสตร์มากมาย เช่น คณิตวิเคราะห์
และ ทฤษฎีเมเชอร์ เป็นต้น
ประวัติของแคลคูลัส

ต้นกำเนิดของแคลคูลัสเชิงปริพันธ์ย้อนไปถึงยุคกรีกโบราณ ยูโดซัส มักจะเป็นที่รู้จักกันในนามของผู้ที่ค้นพบระเบียบวิธีเกษียณ ซึ่งทำให้สามารถคำนวณหาพื้นที่และปริมาตรของรูปร่างและรูปทรงพื้นฐานได้ อาร์คิมิดีส ได้พัฒนาวิธีการนี้ต่อ และได้พัฒนาวิธีการช่วยคำนวณ ซึ่งคล้ายคลึงกับแนวคิดในปัจจุบันด้วย ไลบ์นิซ และ นิวตัน มักจะได้รับการยอมรับว่าเป็นผู้ที่คิดค้นแคลคูลัสขึ้นมา โดยเฉพาะการค้นพบทฤษฎีบทมูลฐานของแคลคูลัส
มีการโต้เถียงกันว่านิวตันหรือไลบ์นิซ ที่เป็นผู้ที่ค้นพบแนวคิดหลักของแคลคูลัสก่อน
ความจริงนั้นไม่มีใครรู้ได้
สิ่งที่ยิ่งใหญ่ที่สุด ที่ไลบ์นิซได้พัฒนาให้กับแคลคูลัส คือ เครื่องหมายของเขา เขามักจะใช้เวลาเป็นวัน ๆ นั่งคิดถึงสัญลักษณ์ที่เหมาะสม ที่จะแทนที่แนวคิดทางคณิตศาสตร์
อย่างไรก็ตาม การโต้เถียงกันระหว่างไลบ์นิซ และนิวตัน ได้แบ่งแยกนักคณิตศาสตร์ที่พูดภาษาอังกฤษ ออกจากนักคณิตศาสตร์ในยุโรป เป็นเวลานานหลายปี
ซึ่งทำให้คณิตศาสตร์ในอังกฤษล้าหลังกว่ายุโรปเป็นเวลานาน
เครื่องหมายที่นิวตันใช้นั้น คล่องตัวน้อยกว่าของไลบ์นิซอย่างเห็นได้ชัด แต่ก็ยังใช้กันในอังกฤษจน Analytical Society ได้ใช้เครื่องหมายของไลบ์นิซในศตวรรษที่ 19 ตอนต้น
สันนิษฐานกันว่า นิวตันค้นพบแนวคิดเกี่ยวกับแคลคูลัสก่อน แต่อย่างไรก็ตาม ไลบ์นิซเป็นผู้ที่เผยแพร่ก่อน
ทุกวันนี้เป็นที่เชื่อกันว่า ทั้งนิวตันและไลบ์นิซต่างก็ค้นพบแคลคูลัสด้วยตนเอง
ผู้ที่ได้ชื่อว่าเป็นผู้พัฒนาวิชาแคลคูลัสนอกจากนี้คือ เดส์การตส์, บาร์โรว์, เดอ แฟร์มาต์, เฮยเคินส์ และ วอลลิส โดยเฉพาะ เดอ แฟร์มาต์ ซึ่งบางครั้งได้รับการยกย่องว่าเป็น บิดาแห่งแคลคูลัสเชิงอนุพันธ์. นักคณิตศาสตร์ชาวญี่ปุ่น เซกิ ทาคาคาสึ ซึ่งมีชีวิตอยู่ในช่วงเวลาเดียวกันกับ ไลบ์นิซ และนิวตัน ได้ค้นพบหลักการพื้นฐานบางอย่างเกี่ยวกับ แคลคูลัสเชิงปริพันธ์ แต่เขาไม่เป็นที่รู้จักในโลกตะวันตกในขณะนั้น และเขาก็ไม่ได้ติดต่อกับนักวิชาการชาวตะวันตกเลย
แคลคูลัสเชิงอนุพันธ์

อนุพันธ์ (derivative) คือการหาค่าความเปลี่ยนแปลงของตัวแปรหนึ่ง เมื่ออีกตัวแปรหนึ่งเปลี่ยนแปลงในปริมาณที่น้อยมากๆ บางทีอนุพันธ์ที่เราจะได้พบครั้งแรกในโรงเรียนคือ สูตร อัตราเร็ว = ระยะทาง/เวลา สำหรับวัตถุที่เคลื่อนที่ด้วยอัตราเร็วคงที่ อัตราเร็วของคุณซึ่งเป็นอนุพันธ์ที่บอกการเปลี่ยนแปลงตำแหน่งในระยะเวลาหนึ่ง วิชาแคลคูลัสพัฒนาขึ้น เพื่อจัดการกับปัญหาที่ซับซ้อนและเป็นธรรมชาติกว่านี้ ซึ่งอัตราเร็วของคุณอาจเปลี่ยนแปลงได้
เมื่อเรากล่าวถึงรายละเอียดแล้ว แคลคูลัสเชิงอนุพันธ์ นิยามอัตราการเปลี่ยนแปลงในขณะใดขณะหนึ่ง (อนุพันธ์) ระหว่างค่าของฟังก์ชัน กับตัวแปรของฟังก์ชัน นิยามจริงๆ ของอนุพันธ์คือ ลิมิตของอัตราส่วนในการเปลี่ยนแปลง (difference quotient). อนุพันธ์คือหัวใจของวิทยาศาสตร์กายภาพ กฎการเคลื่อนที่ของนิวตัน แรง = มวล×ความเร่ง มีความหมายในแคลคูลัส เพราะว่า ความเร่งเป็นอนุพันธ์ค่าหนึ่ง ทฤษฎีแม่เหล็กไฟฟ้าของแมกซ์เวล และทฤษฎีแรงโน้มถ่วงของไอน์สไตน์ (สัมพัทธภาพทั่วไป) นั่นได้กล่าวถึงด้วยภาษาของแคลคูลัสเชิงอนุพันธ์ เช่นเดียวกันกับทฤษฎีพื้นฐานของวงจรไฟฟ้า
อนุพันธ์ของฟังก์ชัน กล่าวถึงกราฟของฟังก์ชันนั้นในช่วงสั้น ๆ ซึ่งทำให้เราสามารถหาจุดสูงสุด และจุดต่ำสุด ของฟังก์ชันได้ เพราะว่าที่จุดเหล่านั้นกราฟจะขนานกับแกนราบ ดิเฟอเรนเชียล แคลคูลัสยังมีการประยุกต์ใช้อื่นๆอีก เช่น ระเบียบวิธีของนิวตัน (Newton's Method) ซึ่งเป็นวิธีในการหาค่ารากของฟังก์ชัน โดยการประมาณค่าโดยเส้นสัมผัส ดังนั้นแคลคูลัสเชิงอนุพันธ์ จึงสามารถนำไปประยุกต์ใช้กับหลากหลายคำถาม ซึ่งถ้ามองแค่ผิวเผินอาจคิดว่า ไม่อาจใช้แคลคูลัสจัดการได้
แคลคูลัสเชิงปริพันธ์

แคลคูลัสเชิงปริพันธ์ศึกษาวิธีการหาปริพันธ์ (อินทิกรัล, Integral) ของฟังก์ชัน ซึ่งอาจนิยามจากลิมิตของผลรวมของพจน์ (ซึ่งเรียกว่าลิมิตของผลรวมรีมันน์) แต่ละพจน์นั้นคือพื้นที่ที่เป็นสี่เหลี่ยมผืนผ้าแต่ละแถบใต้กราฟของฟังก์ชัน ทำให้การอินทิเกรตเป็นวิธีที่ได้ผลวิธีหนึ่งในการหาพื้นที่ใต้กราฟ และพื้นที่ผิว และปริมาตรของแข็งเช่นทรงกลมและทรงกระบอก
พื้นฐานของแคลคูลัส

พื้นฐานที่เคร่งครัดของแคลคูลัส มีฐานมาจาก แนวคิดของฟังก์ชัน จำนวน สมการเชิงอนุพันธ์ สมการและอสมการ ลำดับและอนุกรม ทฤษฎีบททวินาม เวกเตอร์ พิกัดเชิงขั้ว เมทริกซ์ อุปนัยเชิงคณิตศาสตร์(mathematical induction) และ ลิมิต การศึกษาพื้นฐานของแคลคูลัสสมัยใหม่ รู้จักกันในชื่อ การวิเคราะห์เชิงจริง 
ซึ่งประกอบด้วย นิยามที่เคร่งครัด และบทพิสูจน์ของทฤษฎีของแคลคูลัส
แคลคูลัส คือพื้นฐานพีชคณิต เรขาคณิต ตรีโกณมิติ
ทฤษฎีบทมูลฐานของแคลคูลัส เบื้องต้น

ทฤษฎีบทมูลฐานของแคลคูลัสกล่าวว่า การหาอนุพันธ์และการหาปริพันธ์เป็นวิธีการที่ตรงกันข้ามกัน กล่าวคือ ถ้าเราสร้างฟังก์ชันที่เป็นปริพันธ์ของฟังก์ชันหนึ่งขี้นมา อนุพันธ์ของฟังก์ชันที่เราสร้าง ก็จะเท่ากับฟังก์ชันนั้น นอกจากนี้ เรายังหาปริพันธ์จำกัดเขตได้ด้วยการกำหนดค่าให้กับปฏิยานุพันธ์
ทฤษฎีบทมูลฐานของแคลคูลัสเขียนในรูปสัญลักษณ์คณิตศาสตร์ได้ดังนี้: ถ้า f เป็นฟังก์ชันที่มีความต่อเนื่องบนช่วง [a, b] และ F เป็นปฏิยานุพันธ์ของ f บนช่วง [a, b] แล้ว
ความจริงข้อนี้ปรากฏแก่ทั้งนิวตัน และไลบ์นิซ ซึ่งเป็นกุญแจนำไปสู่ การขยายผลลัพธ์เชิงวิเคราะห์อย่างมากมายหลังจากงานของทั้งสองเป็นที่รู้จัก.
ความเชื่อมโยงนี้ ทำให้เราสามารถย้อนความเปลี่ยนแปลงทั้งหมดในฟังก์ชันในช่วงหนึ่ง จากอัตราการเปลี่ยนแปลงในขณะใดขณะหนึ่ง โดยการหาปริพันธ์ของส่วนหลัง.
ทฤษฎีบทมูลฐานนี้ยังให้วิธีในการคำนวณหา ปริพันธ์จำกัดเขต ด้วยวิธีทางพีชคณิตเป็นจำนวนมาก โดยไม่ต้องใช้วิธีการหาลิมิต ด้วยการหาปฏิยานุพันธ์.
ทฤษฎีบทนี้ยังอนุญาตให้เราแก้สมการเชิงอนุพันธ์ ซึ่งคือสมการที่เกี่ยวข้องกันระหว่าง ฟังก์ชันที่ไม่ทราบค่า และอนุพันธ์ของมัน.
สมการเชิงอนุพันธ์นั้นมีอยู่ทั่วไปในวิทยาศาสตร์
การประยุกต์นำมาใช้

การพัฒนาและการใช้แคลคูลัสได้ขยายผลไปแทบทุกส่วนของการใช้ชีวิตในยุคใหม่
มันเป็นพื้นฐานของวิทยาศาสตร์และสังคมศาสตร์เกือบทุกสาขาโดยเฉพาะ ฟิสิกส์และเศรษฐศาสตร์
การพัฒนาสมัยใหม่เกือบทั้งหมด เช่น เทคนิคการก่อสร้าง การบิน และเทคโนโลยีอื่น ๆ เกือบทั้งหมด มีพื้นฐานมาจากแคลคูลัส
แคลคูลัสได้ขยายไปสู่ สมการเชิงอนุพันธ์ แคลคูลัสเวกเตอร์ แคลคูลัสของการเปลี่ยนแปลง การวิเคราะห์เชิงซ้อน แคลคูลัสเชิงเวลา แคลคูลัสกณิกนันต์ และ ทอพอโลยีเชิงอนุพันธ์